ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท ผลิตภัณฑ์อาหารกว้างไพศาล จำกัด (มหาชน) จดทะเบียนก่อตั้งเมื่อวันที่ 1 พฤศจิกายน
2522 ด้วยทุนจดทะเบียนเริ่มแรก 2 ล้านบาท โดยนายสุรินทร์ โตทับเที่ยง เป็นผู้ริเริ่มก่อตั้ง
ประกอบธุรกิจผู้ผลิตและจำหน่ายอาหารกระป๋อง ภายใต้เครื่องหมายการค้า “ปุ้มปุ้ย” และ
“ปลายิ้ม” ได้แก่ ปลาซาร์ดีนในซอสมะเขือเทศ, หอยลายทอดรสเผ็ด
และปลาซาร์ดีนในซอสมะเขือเทศรสเผ็ด ฯลฯ

ในปี 2537 บริษัทฯ ได้จดทะเบียนแปรสภาพเป็นมหาชนจำกัด เมื่อวันที่ 4 พฤศจิกายน 2546
จากการแปลงหุ้นกู้แปลงสภาพเป็นหุ้นสามัญ ทำให้บริษัทฯ มีหุ้นสามัญเพิ่มขึ้นจำนวน 18.62 ล้านหุ้น
(มูลค่าที่ตราไว้หุ้นละ 10 บาท) คิดเป็นมูลค่าทุนจดทะเบียน 186.20 ล้านบาท ซึ่งถือครองโดย
บริษัท กว้างโฮลดิ้ง จำกัด ทำให้บริษัทฯ มีทุนจดทะเบียนที่ชำระแล้วทั้งหมดจำนวน 37.62 ล้านหุ้น
เป็นจำนวนเงิน 376.20 ล้านบาทบริษัทฯ ได้ทำการจดทะเบียนเพิ่มทุนชำระแล้วกับกระทรวงพาณิชย์

ตามรายงานการประชุมสามัญผู้ถือหุ้น ประจำปี 2551 เมื่อวันที่ 18 เมษายน 2551
ที่ประชุมมีมติรับทราบและรับรองเรื่องการที่บริษัทฯ ขายเงินลงทุนใน บริษัท กว้างโฮลดิ้ง จำกัด
จำนวน 7,509,866 หุ้น ให้แก่ บริษัท
เอส.ตรังคอมเพล็กซ์ จำกัด เมื่อวันที่ 28 กันยายน 2550 และให้คำมั่นว่ากรณีหาก บริษัท
กว้างโฮลดิ้ง จำกัด ขายหุ้นสามัญของบริษัทฯ ออกไปได้มูลค่าจำนวนเงินเท่าใดเมื่อหักภาระต้นทุน (
Carried Cost ) หรือค่าใช้จ่ายอื่นๆ ที่อาจเกิดขึ้นจริงออกแล้ว จะโอนกลับคืนมาให้แก่บริษัทฯ
ในโอกาสแรก รวมถึงกรณีที่บริษัท กว้างโฮลดิ้ง จำกัด ได้โอนหุ้นสามัญของบริษัท
โรงแรมธรรมรินทร์ จำกัด จำนวน 1,900,000 หุ้น และหุ้นสามัญของ บริษัท ตรังชัวร์ จำกัด
จำนวน 980,000 หุ้น ซึ่งมีการประกอบการอยู่กลับมาให้บริษัทฯ ถือครองได้เรียบร้อยแล้ว เมื่อวันที่
2 เมษายน 2551

  1.1 วิสัยทัศน์ วัตถุประสงค์ แผนธุรกิจของบริษัท

- วิสัยทัศน์

“สร้างนวัตกรรมแห่งความอร่อย เพื่อคุณภาพชีวิตที่ดี อร่อยเต็มยิ้ม เต็มอิ่มด้วยคุณภาพและโภชนาการสูง” 

  - วัตถุประสงค์

1. คิดค้นและพัฒนาผลิตภัณฑ์ใหม่ๆ อย่างไม่หยุดนิ่ง ให้มีความหลากหลายและ

  สามารถเข้าถึงผู้บริโภคกลุ่มต่าง ๆ

2. นำเสนอผลิตภัณฑ์ที่มีคุณค่าสารอาหารจากทะเล ที่มีคุณภาพและมีคุณค่าทาง

  โภชนาการ

- เป้าหมาย

เป็นผู้นำตลาดด้านอาหารสำเร็จรูปบรรจุกระป๋องปรุงรส

1.2 แผนธุรกิจ (Business Plan)

ในปี 2559 คณะกรรมการบริษัท และฝ่ายบริหารได้มีนโยบายให้มีการจัดทำแผนธุรกิจ Business
Plan เพื่อใช้เป็นกรอบการดำเนินธุรกิจ รวมถึงกลยุทธ์ของบริษัทในช่วง 3-5 ปีข้างหน้า
ซึ่งทุกฝ่าย/แผนกของบริษัททั้งส่วนของสำนักงานใหญ่ จังหวัดตรัง และสำนักงานกรุงเทพ
ได้มีการประชุมหารือเพื่อระดมความคิดในการทำแผนธุรกิจบริษัท
ซึ่งแนวทางในการดำเนินธุรกิจของบริษัทในปี 2560 มีดังนี้

  1.สร้างยอดขายเพิ่มขึ้นประมาณร้อยละ 8 และรักษาการเพิ่มขึ้นของผลกำไรอย่างต่อเนื่อง

  2.เพิ่มช่องทางการจำหน่ายใหม่ ๆ รวมทั้งด้านออนไลน์

3,เพิ่มความเข้มข้นในการรุกตลาดกลุ่มประเทศ CLMV

4.นำเทคโนโลยีใหม่ๆ มาใช้เพื่อต่อยอดประสบการณ์ที่สั่งสมมากว่า 40 ปี

5.สร้างทีมวิจัยเพื่อหานวัตกรรมใหม่ๆ มาเพิ่มความหลากหลายของผลิตภัณฑ์

6.ทำงานอย่างมืออาชีพ พัฒนาอย่างไม่หยุดนิ่ง

7.เพิ่มพันธมิตรทางการค้า

1.3 การเปลี่ยนแปลงและพัฒนาการที่สำคัญในรอบปี

- ผลิตภัณฑ์กลุ่มใหม่ เดือนพฤษภาคม 2559 บริษัทฯ ได้เปิดตัวผลิตภัณฑ์กลุ่มใหม่
กลุ่มปุ้มปุ้ยพร้อมทานในซองปิดผนึก Smiling Meal ซึ่ง มี 5 รสชาติ
โดยเป็นผลิตภัณฑ์จากเนื้อไก่ปรุงสำเร็จ 4 รสชาติ ได้แก่ คั่วกลิ้งไก่, ผัดกะเพราไก่,
แกงมัสมั่นไก่, ไก่ผัดกระเทียมพริกไทย และผลิตภัณฑ์จากเนื้อปลา 1 รสชาติ ได้แก่ แกงส้มปลามาฮิ
มาฮิ ใส่ยอดมะพร้าว โดยมีการเปิดตัวในงาน THAIFEX2016 ณ ชาเลนเจอร์ฮอลล์ เมืองทองธานี
โดยมีท่านรองนายกรัฐมนตรี ศาสตราจารย์กิตติคุณ ดร.วิษณุ เครืองาม ให้เกียรติร่วมในการเปิดตัว
ปัจจุบันได้กระจายไปสู่ห้างโมเดิร์นเทรด ร้านสะดวกซื้อ ซุปเปอร์มาร์เก็ต
และร้านค้าทั่วประเทศแล้ว ซึ่งได้รับการตอบรับจากผู้บริโภคเป็นอย่างดี

- ซื้อเครื่องจักรใหม่ เดือนกันยายน 2559 บริษัทฯ
ได้รับอนุมัติจากสำนักงานคณะกรรมการส่งเสริมการลงทุน (BOI)
ในการสั่งซื้อเครื่องจักรเพื่อขยายกำลังการผลิต ให้มีประสิทธิภาพมากยิ่งขึ้น

- รับจ้างผลิตสินค้า ปี 2559 บริษัทฯ ได้รับจ้างผลิตสินค้า (OEM) ให้แก่คู่ค้าของบริษัทฯ
ซึ่งทำให้ปริมาณการผลิตเพิ่มสูงขึ้น ในขณะเดียวกันส่งผลให้ต้นทุนการผลิตต่ำลง

- การปรับปรุงประสิทธิภาพด้านขนส่ง ปี 2559 บริษัทฯ
ได้มีการปรับปรุงงานด้านขนส่งเพื่อเพิ่มประสิทธิภาพการทำงานและลดค่าใช้จ่าย
โดยได้ดำเนินการดังนี้

1.การส่งสินค้าไปยังศูนย์กระจายสินค้า เดิมบริษัทฯ จะใช้วิธีการจ้างบริษัทขนส่งดำเนินการ
ปัจจุบันได้เปลี่ยนมาใช้รถขนส่งเที่ยวกลับของคู่ค้าแทน ซึ่งจะมีค่าใช้จ่ายน้อยกว่าวิธีจ้างขนส่งแบบปกติ
โดยเริ่มดำเนินการตั้งแต่ปลายเดือนเมษายน 2559 เป็นต้นมา ทั้งนี้ในรอบ 8 เดือนบริษัทฯ
สามารถลดค่าขนส่งไปยังศูนย์กระจายสินค้าได้มากกว่าร้อยละ 60

2.การใช้รถขนส่งเที่ยวกลับของบริษัทขนส่งรายอื่น ขนสินค้าของบริษัทฯจากคลังสินค้าที่จังหวัดตรัง
มายังคลังสินค้าของที่กรุงเทพในกรณีที่ไม่มีสินค้าส่งกลับจังหวัดตรัง

3.การบริหารจัดการค่าบำรุงรักษาให้เหมาะสม ค่าใช้จ่ายในการซ่อมบำรุงและบำรุงรักษารถขนส่ง
ของบริษัท คิดเป็นร้อยละ 20 ของต้นทุนรวมค่าขนส่ง และมีแนวโน้มจะเพิ่มขึ้น
บริษัทได้มีการบริหารจัดการด้านการบำรุงรักษารถขนส่ง เพื่อให้มีค่าใช้จ่ายที่เหมาะสมมากขึ้น
ทำให้บริษัทฯ สามารถลดค่าใช้จ่ายในการซ่อมบำรุงรถขนส่งได้โดยค่าเปลี่ยนยางลดลงร้อยละ 14
ค่าถ่ายน้ำมันเครื่องลดลงร้อยละ 32

ซึ่งผลการดำเนินการ บริษัทฯ
สามารถเพิ่มประสิทธิภาพการขนส่งและลดค่าใช้จ่ายในการซ่อมบำรุงรถขนส่งได้ในระดับที่น่าพอใจ

2.  ลักษณะการประกอบธุรกิจ

โครงสร้างรายได้

+------------------+---------------+-------+-------+-------+-------+
| สายผลิตภัณฑ์ /      | ดำเนินการโดย   | %     | ปี     | ปี     | ปี     |
| กลุ่มธุรกิจ          |               | การถือ | 2557  | 2558  | 2559  |
|                  |               | หุ้นของ |       |       |       |
|                  |               | บริษัทฯ | รายได้ | รายได้ | รายได้ |
|                  |               |       |       |       |       |
|                  |               |       | (พ    | (พ    | (พ    |
|                  |               |       | ันบาท) | ันบาท) | ันบาท) |
+------------------+---------------+-------+-------+-------+-------+
| ผลิตและจำหน่ายอาห  | บมจ.          | 100   | 1,38  | 1,29  | 1,38  |
| ารทะเลบรรจุกระป๋อง | ผลิตภัณฑ์อ       |       | 8,454 | 7,155 | 7,472 |
| และอาห           | าหารกว้างไพศาล |       |       |       |       |
| ารบรรจุภาชนะปิดผนึก |               |       |       |       |       |
+------------------+---------------+-------+-------+-------+-------+

+------------------------+--------+-----+--------+-----+--------+----+
| สายผลิตภัณฑ์              | ปี 2557 |     | ปี 2558 |     | ปี 2559 |    |
|                        |        |     |        |     |        |    |
|                        | รายได้  |     | รายได้  |     | รายได้  |    |
+------------------------+--------+-----+--------+-----+--------+----+
|                        | (      | %   | (      | %   | (      | %  |
|                        | พันบาท) |     | พันบาท) |     | พันบาท) |    |
+------------------------+--------+-----+--------+-----+--------+----+
| -                      | 3      | 24  | 3      | 27  | 3      | 27 |
| ป                      | 29,305 |     | 44,334 |     | 76,898 |    |
| ลาซาร์ดีนและปลาแมคเคอเรล |        |     |        |     |        |    |
|                        |        |     |        |     |        |    |
| ในซอสมะเขือเทศ          |        |     |        |     |        |    |
+------------------------+--------+-----+--------+-----+--------+----+
| -                      | 6      | 43  | 5      | 45  | 6      | 50 |
| ป                      | 02,090 |     | 88,785 |     | 98,717 |    |
| ลาซาร์ดีนและปลาแมคเคอเรล |        |     |        |     |        |    |
|                        |        |     |        |     |        |    |
| ปรุงรสอื่นๆ               |        |     |        |     |        |    |
+------------------------+--------+-----+--------+-----+--------+----+
| - หอยปรุงรส             | 4      | 31  | 3      | 28  | 3      | 23 |
|                        | 31,450 |     | 64,036 |     | 11,857 |    |
+------------------------+--------+-----+--------+-----+--------+----+
| - ปลาแช่แข็ง และอื่นๆ      | 25,609 | 2   | -      | -   | -      | -  |
+------------------------+--------+-----+--------+-----+--------+----+
| รวม                    | 1,3    | 100 | 1,2    | 100 | 1,3    | 1  |
|                        | 88,454 |     | 97,155 |     | 87,472 | 00 |
+------------------------+--------+-----+--------+-----+--------+----+

2.1 ลักษณะผลิตภัณฑ์หรือบริการ

-   ด้านผลิตภัณฑ์

บริษัท ผลิตภัณฑ์อาหารกว้างไพศาล จำกัด (มหาชน) เป็นผู้ผลิต และจำหน่ายอาหารกระป๋อง
และอาหารบรรจุในภาชนะปิดผนึก ซึ่งสามารถนำไปอุ่นรับประทานได้เลย
โดยไม่จำเป็นต้องปรุงรสชาติ ปุ้มปุ้ยมีผลิตภัณฑ์ที่หลากหลายทั้งด้านวัตถุดิบ รสชาติ และบรรจุภัณฑ์
แบ่งเป็น 7 กลุ่มผลิตภัณฑ์ได้ดังนี้

1.กลุ่มปลาในซอสมะเขือเทศ เช่น ปลาแมคเคอเรลในซอสมะเขือเทศรสเข้มข้น,
ปลาแมคเคอเรลในซอสมะเขือเทศรสเข้มข้นพิเศษ#555,
ปลาแมคเคอเรลในซอสมะเขือเทศคัดพิเศษ ฯลฯ

2.กลุ่มปลาปรุงรส เช่น ปลาแมคเคอเรลทอดราดพริก, ปลาแมคเคอเรลคั่วพริกแกง,
แกงมัสมั่นปลาแมคเคอเรลทอด, ปลาแมคเคอเรลทอดรสเผ็ด ฯลฯ ซึ่งปุ้มปุ้ยเป็นผู้นำในตลาด

3.กลุ่มหอย เช่น หอยลายทอดรสเผ็ด หอยแครงปรุงรส ซึ่งปุ้มปุ้ยเป็นผู้นำในตลาดเช่นกัน

4.กลุ่มอาหารพร้อมทานในซองปิดผนึก ซึ่งเป็นผลิตภัณฑ์ล่าสุดของบริษัท มี 5 รสชาติ
โดยเป็นผลิตภัณฑ์จากเนื้อไก่ปรุงสำเร็จ 4 รสชาติ ได้แก่ คั่วกลิ้งไก่, ผัดกะเพราไก่,
แกงมัสมั่นไก่, ไก่ผัดกระเทียมพริกไทย และผลิตภัณฑ์จากเนื้อปลา 1 รสชาติ ได้แก่ แกงส้มปลามาฮิ
มาฮิใส่ยอดมะพร้าว

5.กลุ่มข้าวบรรจุกระป๋อง เช่น ข้าวราดหน้าหนำเลี้ยบปลาซาร์ดีนทอด,
ข้าวราดหน้าผัดเผ็ดปลาซาร์ดีนทอด, ข้าวราดหน้าปลาซาร์ดีนผัดกระเทียมพริกไทย,
ข้าวราดหน้าผัดกะเพราปลาซาร์ดีนทอด

6.กลุ่มข้าวถ้วย ซึ่งมีข้าวสวยหอมมะลิและกับข้าวพร้อมทาน สำหรับบริการบนรถไฟ

7.กลุ่มผลิตภัณฑ์ส่งออก

บริษัทฯ สามารถผลิตสินค้าได้ทุกฤดูกาล เนื่องจากแหล่งวัตถุดิบของบริษัทฯ อยู่ใกล้พื้นที่
รวมทั้งการจัดหาวัตถุดิบสนับสนุนการผลิตได้อย่างมีประสิทธิภาพ
ทำให้สามารถทำการผลิตได้อย่างต่อเนื่อง
บริษัทมีห้องเย็นขนาดใหญ่สามารถเก็บวัตถุดิบได้อย่างเพียงพอ
นอกจากนั้นได้จัดหาห้องเย็นสำรองไว้กรณีที่จำเป็น

-   ด้านบริการ

บริษัทฯ ไม่ได้เพียงทำธุรกิจในการผลิตและจัดจำหน่ายอาหารเท่านั้น ยังมีธุรกิจอีกแขนงหนึ่งที่บริษัทฯ
ได้ดำเนินการมามากกว่า 3 ปีแล้ว คือ งานด้านการให้บริการอาหาร ซึ่งบริษัทฯ
ได้รับสัมปทานจากการรถไฟแห่งประเทศในการรับจ้างจัดการให้บริการอาหารและเครื่องดื่ม
พร้อมพนักงานบริการบนรถไฟขบวนรถด่วนดีเซลรางปรับอากาศ (ด่วนสปริ๊นเตอร์)
ให้บริการตามช่วงเวลาที่การรถไฟแห่งประเทศไทยกำหนด ซึ่งตลอด 3 ปี บริษัทฯ
ได้ให้บริการผู้โดยสารไปแล้วกว่า 3 ล้านคน ปัจจุบันบริษัทฯ
ได้ผลิตและพัฒนาผลิตภัณฑ์บรรจุถ้วยได้มากกว่า 30 รสชาติ อาทิ มัสมั่นไก่, ไก่ผัดหวาน,
ฉู่ฉี่แมคเคอเรลทอด, หอยลายผัดกระเทียมพริกไทย ฯลฯ

2.2 การตลาดและภาวะการแข่งขัน

(ก) การตลาด

  บริษัทฯ ได้มีการกำหนดกลยุทธ์ในด้านการตลาด ดังนี้

1.  กลยุทธ์ทางด้านผลิตภัณฑ์ บริษัทฯ มีความมุ่งมั่นในการนำเสนอนวัตกรรมใหม่
    และพัฒนาผลิตภัณฑ์ใหม่เพิ่มเติมอย่างต่อเนื่อง ปัจจุบันผลิตภัณฑ์มีความหลากหลายมากกว่า 50
    ชนิด ที่มีจำหน่ายในท้องตลาดทั่วไป ล่าสุด บริษัทฯ ได้ออกผลิตภัณฑ์ใหม่ในกลุ่มอาหารพร้อมทาน
    5 รสชาติ ฉีกซองทานได้เลย ได้แก่ แกงส้มปลามาฮิมาฮิใส่ยอดมะพร้าว, คั่วกลิ้งไก่,
    ไก่ผัดกระเทียมพริกไทย, ผัดกะเพราไก่ และแกงมัสมั่นไก่
    ซึ่งเหมาะกับวิถีในการดำเนินชีวิตของผู้บริโภคในสังคมเมืองที่มีความเร่งรีบ
    ต้องการความสะดวก รวดเร็ว นอกจากนี้ ยังให้ความสำคัญกับรูปแบบของบรรจุภัณฑ์
    ให้มีความทันสมัย และโดดเด่น เมื่ออยู่ที่ชั้นวางผลิตภัณฑ์

2.  กลยุทธ์ทางด้านราคา บริษัทฯ มีนโยบายในการตั้งราคาผลิตภัณฑ์ ให้สามารถแข่งขันได้ในตลาด
    และให้เหมาะสมกับผลิตภัณฑ์ในแต่ละประเภท
    โดยให้ความสำคัญในเรื่องของอัตราผลกำไรส่วนเพิ่มของต้นทุนผลิตภัณฑ์ ประมาณ 25-30%
    ของต้นทุน ทั้งนี้ราคาขายอาจจะมีการเปลี่ยนแปลง
    ขึ้นอยู่กับราคาของวัตถุดิบซึ่งเป็นปัจจัยหลักสำคัญที่มีผลกระทบต่อต้นทุนของผลิตภัณฑ์

3.  กลยุทธ์ทางด้านช่องทางการจัดจำหน่าย สำหรับตลาดภายในประเทศ บริษัทฯ
    บริหารช่องทางการจัดจำหน่ายเอง ผ่านช่องทางการขาย 4 ช่องทาง ดังนี้

    1.  ช่องทางร้านค้าปลีกสมัยใหม่ บริษัทฯ ขายผ่านช่องทางนี้ สัดส่วนร้อยละ 43
        ซึ่งประกอบไปด้วย กลุ่มห้างไฮเปอร์มาร์เก็ต กลุ่มห้างซุปเปอร์มาร์เก็ต
        และกลุ่มร้านค้าสะดวกซื้อ เป็นต้น

    2.  ช่องทางร้านค้าปลีกดั้งเดิม บริษัทฯ ขายผ่านช่องทางนี้ สัดส่วนร้อยละ 31 โดยที่บริษัทฯ
        ต้องการกระจายผลิตภัณฑ์ให้เข้าถึงลูกค้าที่อาศัยอยู่ในย่านชุมชนนอกเมืองต่างๆ
        อย่างทั่วถึง จึงมีวิธีการขายผลิตภัณฑ์ 2 รูปแบบ

        1.  วิธีการขายแบบเครดิต โดยบริษัทฯ จัดส่งพนักงานขายออกไปพบร้านค้าทั่วไป
            ทั้งในกรุงเทพฯ และต่างจังหวัด ซึ่งปัจจุบันมีฐานลูกค้ามากกว่า 2,000 ร้านค้า
            โดยที่บริษัทฯ ได้มีการกำหนดระยะ เวลาที่จะให้เครดิตแก่ร้านค้า

        2.  วิธีการขายแบบเงินสด โดยบริษัทฯ มีทีมพนักงานขาย และพนักงาน ขับรถ
            ทั้งในจังหวัดกรุงเทพฯ และต่างจังหวัด ซึ่งปัจจุบันมีฐานลูกค้ามากกว่า 20,000
            ร้านค้า กระจายครอบคลุมพื้นที่ทั่วประเทศ โดยที่บริษัทฯ
            ได้มีการกำหนดนโยบายในการรับชำระเงินจากลูกค้าเป็นเงินสด หรือเช็ค
            ในกรณีที่มีการผ่อนผันระยะเวลาในการชำระเงิน จะต้องไม่เกิน 30 วัน
            สำหรับลูกค้าที่มีสถานภาพทางการเงินที่มั่นคง และมีการทำธุรกรรมกับทางบริษัทฯ
            ต่อเนื่องมาอย่างยาวนาน

    3.  ช่องทางธุรกิจพิเศษ บริษัทฯ ขายผ่านช่องทางนี้ สัดส่วนร้อยละ 18
        ซึ่งจะเป็นช่องทางพิเศษ ที่ไม่ได้ขายผ่านช่องทางร้านค้าปลีกสมัยใหม่
        และช่องทางร้านค้าปลีกดั้งเดิม อาทิเช่น การออกบูธขายผลิตภัณฑ์ ตามงานแสดงสินค้า
        เทศกาลต่างๆ เป็นต้น รวมถึงการผลิตผลิตภัณฑ์ตามคำสั่งซื้อพิเศษที่ได้รับจากลูกค้า

    4.  ช่องทางอีคอมเมิร์ซ อยู่ในช่วงของการดำเนินการ โดยที่บริษัทฯ
        ได้เล็งเห็นถึงพฤติกรรมของผู้บริโภคที่เปลี่ยนแปลงไป
        การเข้าถึงอินเตอร์เน็ตด้วยความเร็วสูง
        และความเชื่อมั่นในการทำธุรกรรมทางด้านออนไลน์ จึงพัฒนาช่องทางอีคอมเมิร์ซ
        ขึ้นมารองรับความต้องการของผู้บริโภค ทั้ง 3 รูปแบบ ได้แก่ เว็บไซด์
        Smilingfish.com และhttp ://smilingfishshop.bentoweb.com, เฟสบุ๊ค
        Smilingfishofficial และCall Center โทร.02-2698899 เป็นต้น

4. กลยุทธ์ทางด้านส่งเสริมการตลาด บริษัทฯ ได้ตระหนักถึงความสำคัญในการสร้างตราสินค้า
ให้เป็นที่รู้จักกับกลุ่มเป้าหมาย ตลอดจนสร้างให้ผู้บริโภคมีความภักดีต่อตราสินค้า
จึงมีการจัดสรรงบประมาณในการจัดกิจกรรมทางการตลาด และการสื่อสารผู้บริโภค
โดยจะให้ความสำคัญในการทำกิจกรรมทางการตลาด ในรูปแบบการทำชิมผลิตภัณฑ์
และพนักงานเชียร์ขายในร้านค้าทั่วประเทศ อีกทั้งบริษัทฯ ได้มีการใช้สื่อประชาสัมพันธ์
และจัดกิจกรรมผ่านสื่อออนไลน์ เพื่อให้สามารถเข้าถึงกลุ่มเป้าหมายได้มากขึ้น

ตลาดต่างประเทศ

การจำหน่ายผลิตภัณฑ์ของบริษัทฯ ไปยังต่างประเทศนั้นคิดเป็นร้อยละ 9
ของรายได้จากการขายทั้งหมด โดยช่องทางการจัดจำหน่ายแบ่งเป็น 2 วิธี คือ

1. การขายผ่านผู้ค้าส่งในประเทศ ซึ่งมีปริมาณการขายคิดเป็นร้อยละ 10
ของปริมาณการขายรวมในตลาดต่างประเทศ โดยบริษัทฯ มีผู้ค้าส่งในประเทศไทยมากกว่า 30 ราย
มีผู้ทำหน้าที่ส่งสินค้าออกไปจำหน่ายให้กับผู้ส่งสินค้าในต่างประเทศอีกต่อหนึ่ง
ซึ่งมีที่ตั้งอยู่ในประเทศต่างๆ เช่น ประเทศในแถบยุโรป และอเมริกา

2. การขายส่งผ่านผู้ค้าส่งในต่างประเทศ มียอดขายรวมเป็นร้อยละ 90
ของปริมาณการขายในตลาดต่างประเทศ บริษัทฯ
จะเป็นผู้จัดจำหน่ายให้กับผู้ค้าส่งในต่างประเทศโดยตรง ได้แก่ ประเทศฮ่องกง มาเลเซีย ลาว
บรูไน และบางประเทศในแถบยุโรป และอเมริกา

ด้านการจำหน่ายให้กับผู้บริโภคในต่างประเทศนั้น
ตลาดที่สำคัญจะเป็นประเทศในแถบเอเชียมากกว่าเขตพื้นที่อื่นๆ
เนื่องจากมีรสนิยมและความคุ้นเคยในรสชาติอาหารที่ไม่แตกต่างจากผู้บริโภคในประเทศไทยมากนัก

(ข) การแข่งขัน

ภาวการณ์แข่งขันภายในประเทศ

จากข้อมูลของห้างค้าปลีกรายหนึ่ง พบว่าอุตสาหกรรมปลากระป๋องในปี 2559
มีมูลค่าตลาดรวมประมาณ 7,400 ล้านบาท เพิ่มขึ้นจากปีก่อนหน้านี้ ร้อยละ 5
โดยแบ่งออกมาเป็นกลุ่มปลาแมคเคอเรล และปลาซาร์ดีน มีสัดส่วนร้อยละ 90
มีอัตราการเติบโตร้อยละ 5 และกลุ่มปลาทูน่า มีสัดส่วนร้อยละ 10 มีอัตรา
การเติบโตร้อยละ 3 โดยที่บริษัทฯ มีส่วนแบ่งทางการตลาด อยู่อันดับที่ 3
และมีอัตราการเติบโตร้อยละ 4

ทั้งนี้ จากข้อมูลของห้างค้าปลีกที่ได้กล่าวไว้ตอนต้น จะมีข้อมูลเพียงกลุ่มปลากระป๋องเท่านั้น
ยังไม่ได้นำกลุ่มผลิตภัณฑ์ประเภทหอยมารวมด้วย แต่เนื่องจากบริษัทฯ มีผลิตภัณฑ์ประเภทหอย
อาทิเช่น หอยลายทอดรสเผ็ด หรือหอยลายผัดน้ำพริกเผา หรือหอยแครงปรุงรส เป็นต้น
ซึ่งเป็นผลิตภัณฑ์หลักในท้องตลาดที่ผู้บริโภคให้การตอบรับเป็นอย่างดีมาก

บริษัทฯ ได้กำหนดนโยบาย และให้ความสำคัญมากขึ้นในกลุ่มผลิตภัณฑ์ปลา
แมคเคอเรล และปลาซาร์ดีนในซอสมะเขือเทศ โดยเน้นการสื่อสารทางการตลาดแบบท้องถิ่น
และกิจกรรมทางการตลาด เพื่อสร้างภาพลักษณ์และคุณค่าของตราผลิตภัณฑ์
ให้ผู้บริโภคมีความภักดีต่อผลิตภัณฑ์ของบริษัท การกระจายผลิตภัณฑ์ในช่องทางต่างๆ
ให้ครอบคลุมทั่วประเทศ นอกจากนั้นแล้ว บริษัทฯ ยังคงมุ่งเน้นในการรักษามาตรฐานของผลิตภัณฑ์
และบริหารจัดการในการจัดหาวัตถุดิบให้มีเพียงพอ รองรับความต้องการของผู้บริโภค

ภาวการณ์แข่งขันในตลาดต่างประเทศ

มูลค่าการส่งออกปลาซาร์ดีนและปลาแมคเคอเรลกระป๋องคิดเป็นร้อยละ 10 ของการผลิตรวม
โดยมีตลาดส่งออกที่สำคัญ คือ ประเทศสหรัฐอเมริกา ยุโรป และกลุ่มประเทศในทวีปเอเชีย
โดยคู่แข่งขันที่สำคัญของประเทศไทย ได้แก่ ฟิลิปปินส์ ไต้หวัน

สำหรับสภาพการแข่งขันตลาดต่างประเทศนั้น แบ่งเป็น 2 ด้าน คือ ด้านคุณภาพ และด้านราคา
โดยในด้านคุณภาพผลิตภัณฑ์จะมีคุณภาพที่ไม่แตกต่างกัน
เพราะต้องผลิตให้ได้มาตรฐานตามข้อกำหนดของประเทศผู้นำเข้า
ส่วนระดับราคาประเทศไทยมีข้อได้เปรียบกว่าคู่แข่งขัน
เนื่องจากผู้ผลิตในประเทศส่วนใหญ่ตั้งฐานการผลิตอยู่ใกล้แหล่งวัตถุดิบ
และนอกจากนั้นยังมีข้อได้เปรียบในด้านความชำนาญของแรงงาน

2.3 การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

  กำลังการผลิตและปริมาณการผลิต

กำลังการผลิต และปริมาณการผลิตของ บริษัท ผลิตภัณฑ์อาหารกว้างไพศาล จำกัด (มหาชน)
มีรายละเอียดดังนี้

  -------------------------------------- ---------- ---------- -----------
  กำลังการผลิตเต็มที่                         2557       2558       2559

  อาหารบรรจุกระป๋อง (พันกระป๋อง)             130,000    130,000    130,000

  ปริมาณผลิตจริง (หน่วย : พันกระป๋อง)                                

  - ปลาซาร์ดีนและปลาแมคเคอเรลในซอสมะเขือเทศ 28,668     31,175     35,107

  - ปลาซาร์ดีนและปลาแมคเคอเรลปรุงรส และอื่นๆ  38,430     40,330     41,760

  - หอยปรุงรส                             21,471     16,703     15,103

  รวม                                    88,569     88,208     91,970

  อัตราการใช้กำลังการผลิต (%)                                      

  อาหารบรรจุกระป๋อง และ                    68.13      67.85      70.75
  อาหารบรรจุในภาชนะปิดผนึก                                        

  มูลค่าการผลิต (พันบาท)                     978,532    961,820    1,012,612

  อัตราเพิ่มของปริมาณการผลิต                  12.76      (0.41)     4.26
  -------------------------------------- ---------- ---------- -----------

 ราคาต่อหน่วยของกระป๋อง, ฝา ในปี 2557 – 2559 จาก บริษัท ตรังแคนเนอรี่ จำกัด

  ------------------------------------- ---------- ---------- -----------
  ขนาด                                  ปี 2557     ปี 2558     ปี 2559

  กระป๋อง 202                            1.94       1.95       1.95

  กระป๋อง 202 อีโอ. เปลือย (แนคแคน)        2.50       2.50       2.50

  กระป๋อง 211 x 109 two pieces           -          1.75       1.75

  กระป๋อง 211 x 113 two pieces           1.95       1.95       1.95

  กระป๋อง 307 two pieces                 2.25       2.25       2.25

  ฝาพิมพ์ 200                             0.46       0.46       0.46

  ฝาเปลือย 200                           0.42       0.42       0.42
  ------------------------------------- ---------- ---------- -----------

สาระสำคัญของสัญญาซื้อวัตถุดิบ

1.  ผู้ซื้อตกลงซื้อและผู้ขายตกลงขายกระป๋อง, ฝาและก้น ตามหมายเลขสินค้า 202, 211

  และ 307

2.  ผู้ขายเป็นผู้ส่งทรัพย์สินที่ขายไปยังคลังสินค้าผู้ซื้อ โดยผู้ขายจะเป็นผู้ออกค่าขนส่ง

3.  ผู้ซื้อตกลงซื้อและผู้ขายตกลงขายทรัพย์สินในราคาที่กำหนดเป็นเงื่อนไขในเรื่องจำนวนการสั่งซื้อแต่ละครั้ง

4.  ผู้ซื้อตกลงชำระเงินค่าทรัพย์สินที่ซื้อภายในระยะเวลา 60 วัน

5.  คู่สัญญาฝ่ายใดฝ่ายหนึ่งจะโอนสิทธิและหน้าที่ของตนให้บุคคลอื่นไม่ได้

ผลกระทบต่อบริษัทฯ หากสูญเสียผู้จำหน่ายวัตถุดิบกระป๋องซึ่งมีมูลค่าการจำหน่ายสูงกว่าร้อยละ 30
ของการซื้อวัตถุดิบของบริษัทฯ จะทำให้บริษัทฯ เสี่ยงต่อการจัดซื้อวัตถุดิบดังกล่าวทดแทนจากบริษัทอื่น
ในด้านราคา คุณภาพ ความต่อเนื่องของกระบวนการผลิตได้

 วัตถุดิบ และผู้จำหน่ายวัตถุดิบ 

- วัตถุดิบหลักที่บริษัทฯ ใช้ในการผลิต ได้แก่

-   ปลา แบ่งเป็น 2 ชนิดคือ ปลาทะเล และปลาเพาะเลี้ยง
    โดยซื้อจากแพปลาในจังหวัดตรังและจังหวัดในภาคใต้ รวมทั้งนำเข้าจากต่างประเทศ
    เพื่อลดความเสี่ยง สำหรับปลาเพาะเลี้ยงได้แก่ ปลาดุก รับซื้อจากจังหวัดในภาคใต้

-   หอย ได้แก่ หอยลายและหอยแครง

-   ไก่ ซื้อจากผู้ผลิตภายในประเทศ

บริษัทฯ ไม่ต้องพึ่งพาผู้จัดจำหน่ายรายใดรายหนึ่งเป็นพิเศษ และในช่วง 3 ปีติดต่อกันที่ผ่านมานี้
บริษัทฯ ไม่มีการซื้อปลา, หอย จากรายใดรายหนึ่งเกินร้อยละ 30

- วัตถุดิบที่เป็นส่วนผสม ได้แก่ ซอสมะเขือเทศ และเครื่องปรุงรสต่างๆ โดยซอสมะเขือเทศ
ซื้อจากแหล่งผลิตที่ได้รับการยอมรับ รวมทั้งจากโครงการหลวงและจากต่างประเทศ

-   กระป๋อง ซื้อจากบริษัท ตรังแคนเนอร์รี่ จำกัด ซึ่งเป็นบริษัทในเครือ และจากบริษัทอื่นๆ
    ได้พึ่งพาการซื้อวัตถุดิบจากผู้จำหน่ายเพียงรายเดียวเกินกว่าร้อยละ 30
    ของมูลค่าการซื้อวัตถุดิบทั้งหมด คือซื้อจาก บริษัท
    ตรังแคนเนอรี่ จำกัด และมีความสัมพันธ์กับ ผู้จำหน่ายวัตถุดิบ ซึ่งเป็นบริษัทที่เกี่ยวข้องกัน คือ
    มีผู้บริหารร่วมกัน

(ข) ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

ถือเป็นเรื่องที่บริษัทฯ ได้ตระหนักและให้ความสำคัญมาโดยตลอด โดยบริษัทฯ
ได้ลงทุนก่อสร้างระบบบำบัดน้ำเสียมูลค่า 60 ล้านบาท เพื่อทำการบำบัดน้ำทิ้งที่เกิดจาก
กระบวนการผลิต น้ำที่ผ่านกระบวนการบำบัด เมื่อวัดค่าแล้วพบว่าต่ำกว่าค่าที่กฎหมายกำหนด
สามารถนำน้ำดังกล่าวมาใช้ประโยชน์อย่างอื่นได้ เช่น รดน้ำต้นไม้ บริษัทฯ
ได้รับการรับรองระบบมาตรฐาน ISO 14001 ซึ่งเป็นระบบการจัดการสิ่งแวดล้อม
แสดงให้เห็นถึงเจตนาที่จะรักษาสิ่งแวดล้อมควบคู่ไปกับการพัฒนาอุตสาหกรรม

การควบคุมปริมาณและลักษณะน้ำทิ้งจากอาคารผลิต 

1. ปริมาณน้ำเสียที่เกิดจากกระบวนการผลิตก่อนนำเข้ามาบำบัดในระบบบำบัดน้ำเสียอยู่ในช่วง
350-550 ลูกบาศก์เมตร/วัน

ประเภทของระบบบำบัดน้ำเสีย : ระบบบำบัดตะกอนเร่ง, ระบบ Wet Land

2. มีการควบคุมคุณภาพน้ำทิ้งก่อนระบายลงสู่แหล่งน้ำสาธารณะให้ผ่านค่ามาตรฐาน
น้ำทิ้งตามที่กฎหมายกำหนด

  ------------------------------ ----------------------------------------
  พารามิเตอร์/ค่าที่กฎหมายกำหนด       คุณภาพน้ำทิ้งก่อนระบายลงสู่แหล่งน้ำสาธารณะ

  pH อยู่ในช่วง 5.5-9               อยู่ในช่วง 6.6-7.3

  BOD ต้องไม่เกิน 20 mg/L           อยู่ในช่วง 1 - 15 mg/L

  COD ต้องไม่เกิน 120 mg/L          อยู่ในช่วง 28-69 mg/L

  TSS ต้องไม่เกิน 50 mg/L           อยู่ในช่วง 5-25 mg/L

  TDS ต้องไม่เกิน 3,000 mg/L        อยู่ในช่วง 330-1,050 mg/L

  Oil&Grease ต้องไม่เกิน 5 mg/L     อยู่ในช่วง ไม่พบ-2 mg/L

  TKN ต้องไม่เกิน 100 mg/L          อยู่ในช่วง 4-72 mg/L
  ------------------------------ ----------------------------------------

หมายเหตุ ช่วงระหว่างเดือน กุมภาพันธ์-เมษายน
ได้มีการนำน้ำที่ผ่านการบำบัดมาใช้ประโยชน์ในโรงงานทั้งหมด

ของเสีย

- ขยะ แบ่งออกเป็น 2 ประเภท

  1. ขยะทั่วไป ได้แก่ เศษอาหาร เศษพืชผัก เศษกระดาษ เศษถุงพลาสติก เศษขวด

  แก้ว เศษผ้าเช็ดมือ เศษไม้ ฯลฯ

  2. ขยะอันตราย ได้แก่ ขวดสารเคมีอันตราย ถ่านไฟฉาย หลอดไฟ แบตเตอรี่

  ผ้าเปื้อนน้ำมันเครื่อง หรือ จารบี

- ผลิตภัณฑ์หมดอายุ ใช้วิธีฝังกลบในพื้นที่ของโรงงาน

การควบคุม สำนักงานอุตสาหกรรมจังหวัด

- อากาศจากปล่องควันของบอยเล่อร์

การควบคุม กรมโรงงานอุตสาหกรรม

- การขุดเจาะน้ำบาดาล การสูบน้ำบาดาลขึ้นมาใช้ต้องขออนุญาต
และมีการชำระค่าใช้น้ำบาดาลตามที่กฎหมายกำหนด

การควบคุม กรมทรัพยากรธรณี

2.4 งานที่ยังไม่ส่งมอบ

- ไม่มี -

3.  ปัจจัยความเสี่ยง

ปัจจัยความเสี่ยงที่อาจจะมีผลกระทบต่อการผลิตของบริษัทฯ ได้แก่

1. ความเสี่ยงหนี้สินตามสัญญาปรับปรุงโครงสร้างหนี้ ประกอบด้วย

  ---------------------------------------------------- ------------------
                                                       ณ วันที่ 31 ธ.ค. 2559

                                                       บาท

  ส่วนของเงินต้น                                          

  เงินกู้ยืมระยะยาว                                        349,063,099.99

  เงินเบิกเกินบัญชี                                         15,543,956.91

  เงินกู้ยืมระยะสั้น                                         59,718,000.00

  ส่วนของดอกเบี้ยค้างจ่าย                                   

  ดอกเบี้ยตามสัญญาปรับปรุงโครงสร้างหนี้                        58,467,356.56

  รวมเงินต้นและดอกเบี้ย                                    482,792,413.46

  หัก ส่วนที่ถึงกำหนดชำระในหนึ่งปี                             (40,290,000.00)

  สุทธิ                                                  442,502,413.46
  ---------------------------------------------------- ------------------

2. ความเสี่ยงเกี่ยวกับการดำเนินธุรกิจ

ลูกค้าซื้อของร้อยละ 30 ของรายได้รวมของบริษัทฯ ไม่มี เนื่องจากผลิตภัณฑ์ของบริษัทฯ
ได้กระจายหน่วยการขายไปทั่วประเทศ และยังไม่มีลูกค้าที่สั่งซื้อสินค้าในจำนวนที่สูงเกินกว่าร้อยละ
30 แต่หากกรณีบริษัทฯ
ดำเนินธุรกรรมทางการค้ากับคู่ค้าที่เป็นตัวแทนกระจายหน่วยการขายรายเดียว
อาจมีความเสี่ยงทางการค้าเพิ่มขึ้น

กรณีวัตถุดิบสำคัญมูลค่าตั้งแต่ร้อยละ 30 ของต้นทุนรวมมีราคาผันแปรมาก
วัตถุดิบที่สำคัญที่มีต้นทุนรวมเกินกว่าร้อยละ 30 คือ บรรจุภัณฑ์ (กระป๋องและฝา) ปัจจุบันบริษัทฯ
ได้สั่งซื้อจาก บริษัท ตรังแคนเนอรี่ จำกัด ซึ่งเป็นบริษัทที่เกี่ยวข้องกันโดยมีผู้บริหารร่วมกัน
จึงลดความเสี่ยงจากสินค้าขาดแคลนได้ เนื่องจาก บริษัท ตรังแคนเนอรี่ จำกัด
ได้ผลิตและจัดส่งให้แก่บริษัทฯ แต่เพียงผู้เดียว ส่วนราคาขาย บริษัท ตรังแคนเนอรี่ จำกัด
ได้คิดราคาขายให้กับบริษัทฯ ตามราคาตลาด โดยที่บริษัทฯ
มีอิสระเลือกที่จะจัดซื้อกับบริษัทภายนอกก็ได้

3. ความเสี่ยงด้านการเงิน

บริษัทฯ มีความเสี่ยงอันเกี่ยวเนื่องกับการเปลี่ยนแปลงของอัตราดอกเบี้ย
และความผันผวนของอัตราแลกเปลี่ยน ซึ่งบริษัทฯ
จะพิจารณาใช้เครื่องมือทางการเงินที่เหมาะสมเพื่อป้องกันความเสี่ยงดังกล่าว อย่างไรก็ตาม
บริษัทฯ ไม่มีนโยบายที่จะถือหรือออกเครื่องมือทางการเงินเพื่อการเก็งกำไรหรือเพื่อการค้า

4. ความเสี่ยงจากอัตราดอกเบี้ย

เกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อผลการดำเนินงานและกระแสเงินสดของบริษัทฯ โดยบริษัทฯ
มีสินทรัพย์และหนี้สินที่มีความเสี่ยงจากอัตราดอกเบี้ย ดังนี้

+------------------------------+---------+---------+---------+---------+
|                              | จ       |         | อัตราดอ  |         |
|                              | ำนวนเงิน |         | กเบี้ยต่อปี |         |
+------------------------------+---------+---------+---------+---------+
|                              | 31 ธ.ค. | 31 ธ.ค. | 31 ธ.ค. | 31 ธ.ค. |
|                              | 2559    | 2558    | 2559    | 2558    |
|                              |         |         |         |         |
|                              | ล้านบาท  | ล้านบาท  | บาท     | บาท     |
+------------------------------+---------+---------+---------+---------+
| เงินฝากออมทรัพย์                | 31.50   | 62.33   | 0.1     | 0.1     |
|                              |         |         | 25-0.50 | 25-0.50 |
+------------------------------+---------+---------+---------+---------+
| เงินฝากประจำ                  | 18.84   | 11.46   | 1.15    | 1.15    |
+------------------------------+---------+---------+---------+---------+
| หนี้สินตามสัญญาปรับปรุงโครงสร้างหนี้  | 482.79  | 836.33  | 6.27    | 6.625   |
|                              |         |         | 5-6.525 |         |
+------------------------------+---------+---------+---------+---------+

5. ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อจากการไม่ได้รับชำระหนี้จากลูกหนี้การค้า อย่างไรก็ตาม
บริษัทฯ มีการพิจารณาความสามารถในการจ่ายชำระหนี้ของลูกหนี้การค้าแต่ละราย
ในการพิจารณาให้สินเชื่อและได้พิจารณาตั้งค่าเผื่อหนี้สงสัยจะสูญสำหรับลูกหนี้ตามนโยบายการบัญชี
ซึ่งฝ่ายบริหารเชื่อว่าเพียงพอแล้ว

6. มูลค่ายุติธรรม

เนื่องจากสินทรัพย์ทางการเงินและหนี้สินทางการเงินส่วนใหญ่จัดอยู่ในประเภทระยะสั้น
และเงินกู้ยืมระยะยาว มีอัตราดอกเบี้ยอยู่ในเกณฑ์เดียวกับตลาด ฝ่ายบริหารของบริษัทฯ
จึงเชื่อว่ามูลค่าตามบัญชีของสินทรัพย์และหนี้สินทางการเงินดังกล่าว
แสดงมูลค่าไม่แตกต่างจากมูลค่ายุติธรรมอย่างมีสาระสำคัญ

7. ด้านวัตถุดิบ

เนื่องจากวัตถุดิบหลักของบริษัทฯ ได้แก่ ปลาผิวน้ำ และหอยชนิดต่างๆ ซึ่งปลาผิวน้ำ เช่น ปลาทูแขก
ปลาหลังเขียว จะมีตลอดทั้งปี และปลาเหล่านี้จะมีวงจรชีวิตสั้น ฉะนั้นการที่บริษัทฯ
ซื้อวัตถุดิบมาเพื่อผลิตสินค้าจึงเป็นการใช้ประโยชน์จากวัตถุดิบธรรมชาติ
แต่ข้อจำกัดว่าปลาและหอยจะมีมากในบางฤดูกาลและบางฤดูกาลมีน้อย
ตลอดจนความแปรปรวนสภาพดินฟ้าอากาศ ก็เป็นปัจจัยหนึ่งที่จะส่งผลกระทบต่อปริมาณวัตถุดิบ

8. ด้านแรงงาน

เนื่องจากการดำเนินการผลิตต้องอาศัยแรงงานจำนวนมาก
ในการแปรรูปวัตถุดิบให้อยู่ในสภาพที่พร้อมจะประกอบอาหาร เช่น การล้างทำความสะอาด
การหั่นเป็นชิ้นที่มีขนาดมาตรฐาน การบรรจุกระป๋อง บรรจุกล่อง
ดังนั้นแรงงานในท้องถิ่นและความเชี่ยวชาญจึงเป็นส่วนประกอบสำคัญในการดำเนินการผลิต
ซึ่งบริษัทฯ มีนโยบายในการจัดการ โดยการรับแรงงานในจังหวัดตรัง และจังหวัดพื้นที่ใกล้เคียง
หากไม่เพียงพอจะมีการใช้แรงงานจากต่างประเทศมาทดแทน
โดยจะมีการดำเนินการตามกฎหมายและทำสัญญาอย่างถูกต้อง มีการฝึกฝน
และการอบรมให้ความรู้ในกระบวนการผลิตทุกขั้นตอน ตลอดทั้งการสร้างแรงจูงใจในด้านต่างๆ เช่น
ค่าแรง สวัสดิการ ผลตอบแทนอื่นๆ อยู่ตลอดเวลา ทั้งนี้เมื่อวันที่ 29 มิถุนายน 2559 บริษัทฯ
ได้รับมอบป้าย “พื้นที่ปลอดการจ้างแรงงานต่างด้าวผิดกฎหมาย” จากสำนักงานจัดหางานจังหวัดตรัง
รวมทั้งมีเจ้าหน้าที่มาทำการแจกเล่มใบอนุญาตทำงานให้แก่พนักงานของบริษัทที่เป็นคนต่างด้าวด้วย

4. ทรัพย์สินที่ใช้ในการประกอบธุรกิจ

 (1) ลักษณะสำคัญของทรัพย์สินถาวรหลักที่บริษัทใช้ในการประกอบธุรกิจ

บริษัท ผลิตภัณฑ์อาหารกว้างไพศาล จำกัด (มหาชน)

ที่ดิน อาคาร และเครื่องจักร - สุทธิ

ณ วันที่ 31 ธันวาคม 2559

+-----------------+--------------+----------+-------------------------+
| ประเภท /        | ลักษณะกรรมสิทธิ์ | มูลค      | ภาระผูกพัน                |
| ลักษณะทรัพย์สิน     |              | ่า/ตามบัญชี |                         |
|                 |              |          |                         |
|                 |              | (พันบาท)  |                         |
+-----------------+--------------+----------+-------------------------+
| ที่ดิน             |              | 114,681  | ติดจำนองกับธนาคารกรุงไทย   |
| และส่วนปรับปรุงที่ดิน |              |          | จำกัด(มหาชน)             |
|                 |              |          |                         |
| ที่ดินส่วนที่ตีราคาเพิ่ม |              |          |                         |
+-----------------+--------------+----------+-------------------------+
| - โฉนดที่ดิน 18    | บ            |          | วงเงินจำนอง 610 ล้านบาท   |
| โฉนด            | ริษัทเป็นเจ้าของ |          |                         |
+-----------------+--------------+----------+-------------------------+
| - น.ส.3 ก.      | บ            |          | วงเงินจำนอง 5 ล้านบาท     |
|                 | ริษัทเป็นเจ้าของ |          |                         |
+-----------------+--------------+----------+-------------------------+
| - โฉนดที่ดิน 16    | บ            |          | วงเงินจำนอง 80 ล้านบาท    |
| โฉนด            | ริษัทเป็นเจ้าของ |          |                         |
+-----------------+--------------+----------+-------------------------+
| อาคาร           | บ            | 61,460   | ติดจำนองกับธนาคารกรุงไทย   |
|                 | ริษัทเป็นเจ้าของ |          | จำกัด(มหาชน)             |
+-----------------+--------------+----------+-------------------------+
| - พร้อมที่ดิน 18    |              |          | วงเงินจำนอง 610 ล้านบาท   |
| โฉนด            |              |          |                         |
+-----------------+--------------+----------+-------------------------+
| เ               |              | 53,519   | ติดจำนองกับธนาคารกรุงไทย   |
| ครื่องจักรและอุปกรณ์ |              |          | จำกัด(มหาชน)             |
+-----------------+--------------+----------+-------------------------+
| - จำนวน 76      | บ            |          | วงเงินจำนอง 134.80       |
| เครื่อง           | ริษัทเป็นเจ้าของ |          | ล้านบาท                  |
+-----------------+--------------+----------+-------------------------+
| เค              | บ            | 21,098   | ไม่มีภาระผูกพัน             |
| รื่องมือเครื่องใช้และ | ริษัทเป็นเจ้าของ |          |                         |
|                 |              |          |                         |
| เครื่องตกแต่ง      |              |          |                         |
+-----------------+--------------+----------+-------------------------+
| ยานพาหนะ        | บ            | 18,135   | ไม่มีภาระผูกพัน             |
|                 | ริษัทเป็นเจ้าของ |          |                         |
+-----------------+--------------+----------+-------------------------+
| ส               | บ            | 251      | ไม่มีภาระผูกพัน             |
| ินทรัพย์ระหว่างติดตั้ง | ริษัทเป็นเจ้าของ |          |                         |
+-----------------+--------------+----------+-------------------------+
| รวม             |              | 269,144  |                         |
+-----------------+--------------+----------+-------------------------+

ณ วันที่ 31 ธันวาคม 2559 และ 2558 บริษัทฯ มีสินทรัพย์ภายใต้สัญญาเช่าซื้อประเภทยานพาหนะ
มูลค่าสุทธิตามบัญชีเป็นจำนวน 12.24 ล้านบาท และจำนวน 8.46 ล้านบาท ตามลำดับ โดยบริษัทฯ
จะได้รับโอนกรรมสิทธิ์ในสินทรัพย์ดังกล่าว
เมื่อได้จ่ายชำระหนี้แก่เจ้าหนี้ตามสัญญาเช่าซื้อครบถ้วนแล้ว

 ณ วันที่ 31 ธันวาคม 2559 และ 2558 ที่ดินราคาทุนจำนวน 2.93 ล้านบาท พร้อมสิ่งปลูกสร้างราคาทุนจำนวน 238.22 ล้านบาท เท่ากันทั้งสองปี มูลค่าสุทธิตามบัญชีจำนวน 53.76 ล้านบาท และ 59.06 ล้านบาท ตามลำดับ และเครื่องจักรราคาทุน 184.21 ล้านบาท เท่ากันทั้งสองปี มูลค่าตามบัญชีจำนวนเงิน 0.001 ล้านบาท เท่ากันทั้งสองปี บริษัทฯ นำไปค้ำประกันหนี้สินตามสัญญาปรับโครงสร้างหนี้ รวมทั้งโอนผลประโยชน์ในการทำประกันภัยของสินทรัพย์ดังกล่าวให้กับสถาบันการเงิน

5. ข้อพิพาททางกฎหมาย

บริษัทฯ มีการฟ้องร้องดำเนินคดีต่อคู่ความดังนี้

1.คดีหมายเลขดำที่ 1454/2557 ของศาลแพ่งธนบุรี ระหว่างบริษัท ผลิตภัณฑ์อาหารกว้างไพศาล
จำกัด (มหาชน) โจทก์ บริษัท จ้าว จำกัด จำเลย

โจทก์ฟ้องว่าระหว่างเดือน พฤษภาคม ถึงเดือน กรกฎาคม 2557
จำเลยได้สั่งซื้อสินค้าประเภทปลากระป๋อง
หอยลายกระป๋อง และอาหารสำเร็จรูปหลายชนิดจากโจทก์
การซื้อขายสินค้าระหว่างโจทก์กับจำเลยนั้น เป็นการทำธุรกรรมซื้อขายเป็นรายครั้ง
ไม่ได้มีพันธะสัญญาอย่างใดๆ
ที่กำหนดให้โจทก์จะต้องขายสินค้าให้แก่จำเลยตลอดไปหรือภายในระยะเวลาใด
และเมื่อโจทก์เห็นว่าการขายสินค้าให้แก่จำเลยเป็นการฝ่าฝืนมติคณะกรรมการบริษัท ครั้งที่ 1/2557
ที่ห้ามทำธุรกรรมทางการค้ากับจำเลย
ประกอบกับโจทก์คาดการณ์ได้ว่าจำเลยจะไม่สามารถชำระค่าสินค้าให้แก่โจทก์ได้
โจทก์จึงจำเป็นที่จะต้องหยุดการขายสินค้าให้แก่จำเลย
เพื่อป้องกันความเสียหายที่จะเกิดเพิ่มมากขึ้นแก่โจทก์
และจากข้อเท็จจริงจำเลยก็มีพฤติการณ์ดังกล่าวจริงจากการที่จำเลยค้างชำระค่าสินค้าแก่โจทก์รวมเป็นต้นเงินถึง
21,730,775.91 บาท

เมื่อวันที่ 17 มิถุนายน 2558 โจทก์และจำเลยได้ทำสัญญาประนีประนอมยอมความ
และศาลได้มีคำพิพากษา
ตามยอม คดีเป็นอันเสร็จการพิจารณา

จำเลยได้ผ่อนชำระหนี้ตามสัญญาประนีประนอมเพียงหนึ่งงวดแล้วจำเลยได้ผิดนัดชำระหนี้
ดังนั้นเมื่อวันที่ 2 กันยายน 2558 สำนักงานกฎหมายสุธี ผ่องไพบูลย์ (สำนักงานฯ)
ในฐานะทนายความของบริษัทฯ
ได้มอบหมายให้ทนายความดำเนินการยื่นคำขอให้ศาลมีคำสั่งแต่งตั้งเจ้าพนักงานบังคับคดีต่อศาลแพ่งธนบุรี
และวันที่ 24 พฤศจิกายน 2558 สำนักงานฯ
ได้นำเจ้าพนักงานบังคับคดีออกทำการยึดทรัพย์สินของจำเลย ณ ที่ตั้งสำนักงานใหญ่ของจำเลย
บ้านเลขที่ 43 อาคารธนสาร ชั้น 2 ถนนเชียงใหม่ แขวงคลองสาน เขตคลองสาน
กรุงเทพมหานคร โดยเจ้าพนักงานบังคับคดีได้ทำการ
ยึดทรัพย์ของจำเลยไว้จำนวน 17 รายการ ประเมินราคาทรัพย์สินไว้ได้เพียงเป็นเงินทั้งสิ้น
168,650 บาท

ต่อมาสำนักงานฯ
ได้ดำเนินการสืบทรัพย์เพิ่มเติมของจำเลยเพื่อนำเจ้าพนักงานบังคับคดีออกทำการยึดทรัพย์สินของจำเลยเพื่อให้ครบตามจำนวนหนี้ที่จำเลยยังคงค้างชำระโจทก์อยู่
แต่ในขณะนี้ยังตรวจสอบไม่พบว่าจำเลยมีทรัพย์สินใดๆ
ที่โจทก์จะสามารถทำการนำเจ้าพนักงานบังคับคดีออกทำการยึดทรัพย์เพิ่มเติมได้
ซึ่งหากโจทก์สืบทราบว่าจำเลย
มีทรัพย์สินเพิ่มเติม โจทก์จะนำเจ้าพนักงานบังคับคดีออกทำการยึดทรัพย์จำเลยต่อไป

ในขณะนี้เจ้าพนักงานบังคับคดีได้มีหมายแจ้งมายังผู้รับมอบอำนาจโจทย์เมื่อวันที่ 20 มกราคม 2560
เรื่องการขายทอดตลาดทรัพย์ที่ออกนำยึดเมื่อวันที่ 24 พฤศจิกายน 2558
โดยเจ้าพนักงานบังคับคดีจะทำการขายทอดตลาดในนัดแรกวันที่ 17 กุมภาพันธ์ 2560

2.คดีแพ่ง คดีหมายเลขดำที่ 3206/2558 ของศาลแรงงานกลาง

เมื่อวันที่ 11 กุมภาพันธ์ 2558 บริษัทฯ ได้ยื่นฟ้องอดีตผู้บริหารจำนวน 5 คน ต่อศาลแรงงานกลาง
โดยมีสาเหตุสืบเนื่องจากจำเลยทั้งห้าได้ฝ่าฝืนมติของคณะกรรมการบริษัท ครั้งที่ 1/2557
ซึ่งได้ประชุมเมื่อวันที่ 13 มกราคม 2557 ให้ผู้บริหารของบริษัทฯ ตลอดจนพนักงานหน่วยงานต่างๆ
ภายในสังกัดของบริษัททั้งหมดระงับการทำธุรกรรมการค้าอย่างใดๆ กับบริษัท จ้าว จำกัด
รวมทั้งมีมติให้ดำเนินการติดตามทวงถามเรียกคืนทรัพย์สินของบริษัทฯทั้งหมดที่อยู่ในความครอบครองของบริษัท
จ้าว จำกัด ซึ่งการที่จำเลยทั้งห้าฝ่าฝืนมติของคณะกรรมการบริษัทฯ
เป็นผลทำให้โจทก์ได้รับความเสียหาย
โจทก์จึงขอให้ศาลแรงงานกลางมีคำพิพากษาให้จำเลยทั้งห้าร่วมกันหรือแทนกันรับผิดชำระเงินจำนวน
47,369,591.48 บาท และให้จำเลยทั้งห้ารับผิดชำระดอกเบี้ยในอัตราร้อยละ 7.5 ต่อปี
ของต้นเงินจำนวน 47,096,250.33 บาท นับถัดจากวันฟ้องเป็นต้นไปจนกว่าจะชำระเสร็จแก่โจทก์

คดีนี้ศาลนัดสืบพยานโจทก์และจำเลยในเดือนกุมภาพันธ์ 2560

ทั้งนี้ หากบริษัทฯ ได้รับการชำระหนี้จากลูกหนี้รายดังกล่าว หรือจากความรับผิดชอบของผู้เกี่ยวข้อง
จะทำให้บริษัทฯ รับรู้รายได้กลับมาตามจำนวนหนี้ที่ถูกตั้งสำรองสงสัยจะสูญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท ผลิตภัณฑ์อาหารกว้างไพศาล จำกัด (มหาชน)
ประกอบธุรกิจผู้ผลิตและจำหน่ายอาหารกระป๋องและอาหารบรรจุภาชนะปิดผนึก
โดยมีที่ตั้งสำนักงานใหญ่เลขที่ 88/9 หมู่ 4 ตำบลนาท่ามเหนือ อำเภอเมือง จังหวัดตรัง
เลขทะเบียน บริษัท 0107537002591 โทรศัพท์ 075-276088 โทรสาร 075-276099 บริษัทฯ
มีทุนจดทะเบียน 500,489,990 บาท เป็นหุ้นสามัญ 50,048,999 หุ้น มูลค่าหุ้นที่ตราไว้หุ้นละ 10
บาท เรียกชำระเต็ม

6.2 ข้อมูลสำคัญอื่น

- ไม่มี -